Diari Oficial de la Generalitat Valenciana


Sumari del DOGV 1042, del 12-04-1989 (1989/813587)

DECRET 43/1989, de 4 d'abril, del Consell de la Generalitat Valenciana, pel qual s'accepta la cessió de la propietat, a títol gratuït, d'un solar situat al Cabo de las Huertas, zona Albufereta (Alacant), d'una superfície de 9.000 m2, destinada a la construcció d'un centre de BUP.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/04/04/43/dof/vci/html**

### Dades del document

Número de DOGV
:   1042

Data del DOGV
:   12-04-1989

Secció del DOGV
:   DISPOSICIONS GENERALS

Número del document
:   1989/813587


Data del document
:   04-04-1989

Organisme emissor
:   Conselleria d'Economia i Hisenda

Tipus de document
:   Decret

Decret 43/1989, de 4'abril, del Consell de la Generalitat Valenciana, pel qual s'accepta la cessió de la propietat, a títol gratuït, d'un solar situat al Cabo de las Huertas, zona Albufereta (Alacant), d'una superfície de 9.000 m2, destinada a la construcció d'un centre de BUP.  
L'Ajuntament d'Alacant, en sessió plenària realitzada el dia 19 de febrer de 1985, acordà la cessió gratuïta a la Generalitat Valenciana, en propietat, d'un solar situat al Cabo de las Huertas, zona Albufereta (Alacant), d'una superfície de 9.000 m2, destinada a la construcció d'un centre de BUP, del qual és propietari l'ajuntament esmentat.  
Aquesta cessió de propietat la realitza amb el fi determinant que s'hi construesca, en el termini màxim de cinc anys, un centre de BUP de 640 p.e.  
A petició del Conseller de Cultura, Educació i Ciència, s'iniciaren els tràmits legals oportuns per a l'acceptació i formalització de la cessió gratuïta de la propietat, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la sessió celebrada el dia 4 d'abril de 1989,  
DECRETE:  
Article primer  
S'accepta la cessió gratuïta de la propietat, realitzada per l'Ajuntament d'Alacant a favor de la Generalitat Valenciana, del solar següent:  
Parcel·la en forma de paral·lelogram amb els seus vèrtex sud arrodonits, situada en la Unitat d'Actuació «J» del Pla Parcial del Polígon 3/2 de la Platja de Sant Joan; té una superfície de 9.000 m2. Confronta: al nord, amb zona verda pública; al sud, amb carrer 14 del Pla Parcial; a l?est, amb carrer 16 del Pla Parcial i a l?oest, amb Avinguda de la Costa Blanca.  
La finca en qüestió es troba inscrita en el Registre de la Propietat d'Alacant número quatre, al tom 2.128, llibre 1.249, secció lª, foli 112, finca 73.335, inscripció 1ª.  
Article segon  
Aquesta cessió gratuïta queda condicionada al fet que, en el termini màxim de cinc anys, es proceda a la construcció d'un centre de BUP, de 640 p.e., i que se mantinga la destinació durant els 30 anys següents.  
Transcorreguts un o altre cas sense què s'haguessen complert les condicions esmentades, el bé revertirà automàticament de ple dret al patrimoni de l'Ajuntament.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
Valencia, 4 d'abril de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,  
ANTONI BIRLANGA CASANOVA


Còpia Permalink ELI